3. klase

Tēma: Brīvprātīgais darbs

2. nodarbība - Kā kļūt par brīvprātīgo?

**Nodarbības atsegums**

**Nodarbībā sasniedzamie rezultāti**

***Skolēnam veidojas priekšstats par to,***

* kā kļūt par brīvprātīgo.

***Skolēnam sāk veidoties morālais ieradums***

* iesaistīties brīvprātīgajā darbā.

**Atslēgvārdi:** brīvprātīgais darbs, motivācija, nodrošināts ar personālu, daudzveidība, ieguvumi, pamudinošs.

**Nodarbībā aplūkotās vērtības un tikumi**

|  |  |  |
| --- | --- | --- |
|  | No Pamatizglītības standarta | Papildus no programmas “e-TAP” |
| Vērtības | Cilvēka cieņa, darbs | Rūpes, atbildība, saskaņa |
| Tikumi | Solidaritāte, atbildība, centība, gudrība | Draudzīgums, izpalīdzība, līdzjūtība, čaklums |

**Mācību materiāli:**

* *PowerPoint* prezentācija “Kā kļūt par brīvprātīgo?”
* Tīra A4 lapa katram skolēnam vai viena pārim.

**Atslēgas jautājumi:**

1. Kādi tikumi piemīt cilvēkiem-morālajām autoritātēm?
2. Kāda, tavuprāt, bija viņu motivācija?
3. Kāda ir brīvprātīgā darba vērtība?
4. Kādi ir brīvprātīgā darba sniegtie ieguvumi?
5. Vai tas ir godīgi, ka atbildību uzņemas tas, kurš nemaz nav bijis iesaistīts notikušajā?
6. Kas notiks, ja neviens neiesaistīsies brīvprātīgajā darbā?Vai tas ir godīgi?
7. Vai esi bijis līdzīgā situācijā?Kas notika? Kā tu juties?

Mācību aktivitātes

Ierosme. Cilvēki–autoritātes (ieteicamais laiks 10 min.)

**[2.-3. slaids]** Skolotājs aicina skolēnus aplūkot prezentācijas slaidā cilvēkus-morālās autoritātes brīvprātīgajā darbā. Vaicā skolēniem:

* Kādi tikumi viņiem piemīt?
* Kas, tavuprāt, motivēja viņus iesaistīties brīvprātīgajā darbā, ziedojot savu laiku un daloties pieredzē, lai palīdzētu citiem?

Uzklausa skolēnu atbildes, nepieciešamības gadījumā komentē un tās papildina.

1. aktivitāte. Darbs dzīvnieku patversmēs (ieteicamais laiks 10 min.)

**[4. slaids]** Skolotājs izstāsta skolēniem, ka cilvēki var strādāt brīvprātīgi arī dzīvnieku patversmēs Latvijā un ka daudzas dzīvnieku patversmes aicina ne tikai ziedot, bet nākt un palīdzēt patversmes darbā ikdienā. Pēc tam noskatās video par darbu dzīvnieku patversmēs: <https://www.youtube.com/watch?v=vcEf1FXbl6c>

Pēc video noskatīšanās ar skolēniem pārrunā šādus jautājumus:

* Kādus darbus var veikt brīvprātīgais dzīvnieku patversmē?
* Kāpēc, tavuprāt, ir labi darīt tādu darbu?
* Kāpēc, tavuprāt, cilvēki veic brīvprātīgo darbu dzīvnieku patversmēs?

2. aktivitāte. Morālā dilemma (ieteicamais laiks 10 min.)

**[5. slaids]** Skolotājs aicina skolēnu izlasīt morālo dilemmu un individuāli atbildēt, ko viņi darītu. Tad pārrunā šo dilemmu pāros un tikai tad visa klase kopā. Skolotājs uzdod šādus jautājumus skolēniem:

* Kāda ir brīvprātīgā darba vērtība?
* Kādi ir brīvprātīgā darba sniegtie ieguvumi?
* Vai tas ir godīgi, ka nekārtība jānovērš tam, kurš nav to atstājis?
* Kas notiks, ja neviens neiesaistīsies brīvprātīgajā darbā? Vai tas ir taisnīgi?
* Vai esi bijis līdzīgā situācijā? Kas notika? Kā tu juties?

Kopīgā noslēguma apspriede (ieteicamais laiks 10 min.)

*Noslēguma apspriedei nepieciešama A4 lapa katram skolēnam atsevišķi vai pārim viena.*

**[6. slaids]** Skolotājs aicina skolēnus padomāt, kādu brīvprātīgo darbu skolēni varētu darīt skolā. Pēc tam apkopo klases idejas par iespējām veikt brīvprātīgo darbu skolā (tā var būt pievienošanās skolēnu padomei, darbs bibliotēkā, kļūšana par samierinātāju konfliktsituācijās). Aicina katru skolēnu vai pāri izvēlēties vienu no brīvprātīgā darba iespējām un izveidot īsu reklamējošu plakātu, norādot tikumus, kas var būt nepieciešami, un tikumus, kurus šajā darbā var attīstīt. Pēc tam plakātu novieto klasē tam speciāli paredzētā vietā vai pie klases ziņojumu dēļa).